Michèle Morgan

Michèle Morgan (nombre artistico de Simone Renée Roussel), naixida de Neuilly-sur-Seine (Altos d'o Sena, Francia) lo 29 de febrero de 1920 y muerta en ixa mesma localidat o 20 d'aviento de 2016, estió una actriz francesa activa en primeras en o cine francés y dimpués tamién en o cine estausunidense dende meyaus d'os anyos 1930 dica zaguerías d'os anyos 1990, con cuantos premios recibius mientres a suya carrera cinematografica.

D'entre la suya filmografía, se puet destacar as suyas interpretacions en bellas cintas como Le Récif de corail (1938, Maurice Gleize), Les musiciens du ciel (1940, Georges Lacombe), Joan of Paris (1942, Robert Stevenson), Passage to Marseille (1944, Michael Curtiz), The Fallen Idol (1948, Carol Reed), Le château de verre (1950, René Clément), Obsession (1954, Jean Delannoy), Les grandes manœuvres (1955, René Clair), Marie-Antoinette reine de France (1956, Jean Delannoy), Vacanze d'inverno (1959, Camillo Mastrocinque y Giuliano Carnimeo), Le puits aux trois vérités (1961, François Villiers), Il Fornaretto di Venezia (1963, Duccio Tessari), Lost Command (1966, Mark Robson), u Stanno tutti bene (1990, Giuseppe Tornatore).

 Se veiga tamién 
 Cintas interpretadas por Michèle Morgan.

 Vinclos externos 

  Michèle Morgan en Internet Movie Database.
  Michèle Morgan en AllRovi.
  Michèle Morgan en AllóCine.

Categoría:Actrices de Francia
Categoría:Muertos en Neuilly-sur-Seine
Categoría:Naixius de Neuilly-sur-Seine
Categoría:1920 (naixencias)
Categoría:2016 (muertes)